86. ΝΟΜΟΘΕΤ. ΔΙΑΤΑΓΜΑ υπ’ αριθ. 199 της 29 Μαΐου/6 Ιουν. 1969 (ΦΕΚ Α΄  105) Περί τροποποιήσεως και συμπληρώσεως της περί τελών χαρτοσήμου νομοθεσίας. Άρθρ.1.-(Αντικαθίστανται αι διατάξεις των τίτλων Α΄ έως Ε΄ και Ι΄ του άρθρ. 25 του Π.Δ. της 28/28 Ιουλ. 1931 «περί κώδικος των Νόμων περί τελών χαρτοσήμου, ανωτ. σελ. 39 επ.). Άρθρ.2.-3.(αντικαθίστανται η παρ. 2 τίτλου Α΄ άρθρ. 26 και το άρθρ. 27 του αυτού ως άνω Π.Δ/τος, ανωτ. σελ. 43-44). Άρθρ.4.-1.(Αντικαθίστανται τα εδάφ. α΄ και β΄ της παρ. 2 άρθρ. 35 του αυτού Π.Δ/τος δια νέου εδαφ. α΄ και τα επόμενα εδάφ. γ΄ και δ΄ αριθμούνται ως εδάφ. β΄ και γ΄, ανωτ. σελ. 52). 2.Η παρ. 7 του άρθρ. 35 του αυτού ως άνω Δ/τος καταργείται (ανωτ. σελ. 53). Άρθρ.5.-1.Δια τας ενεργείας των δικαστηρίων, κατά το αρθρ. 6 του Κώδικος Πολ. Δικονομίας, τας συνιστώσας παροχήν δικαστικής συνδρομής εις αλλοδαπάς αρχάς, ουδέν τέλος ή δικαίωμα υπέρ του Δημοσίου ή τρίτων καταβάλλεται. 2.Άπασα η διαδικασία του Νόμ. 3514/1928, «περί κυρώσεως του από 13 Νοεμ. 1927 Ν.Δ/τος, «περί κυρώσεως του Ν.Δ. της 10 Οκτ. 1925, «περί τροποποιήσεως και συμπληρώσεως του Νόμ. 1234, «περί της θέσεως των ιδιωτικών υπαλλήλων εν περιπτώσει επιστρατεύσεως» διεξάγεται ατελώς. 3.(Αντικαθίσταται η παρ. 19 άρθρ. 21 του αυτού Π.Δ/τος «περί κώδικος των Νόμων περί τελών χαρτοσήμου», ανωτ. σελ. 34). Άρθρ.6.-Επιφυλασσομένης της διατάξεως της παρ. 2 του άρθρ. 8 του παρόντος, αι πράξεις και τα έγγραφα, πρωτότυπα ή αντίγραφα, της ενώπιον των πολιτικών δικαστηρίων διαδικασίας δεν υπόκεινται εις τέλος αντιγραφοσήμου. Το αυτό ισχύει και επί πιστοποιητικών χορηγουμένων υπό των γραμματέων των ως άνω δικαστηρίων. Άρθρ.7.-Δια των διατάξεων του παρόντος Νόμου δεν θίγονται αι διατάξεις του Κώδικος Πολιτικής Δικονομίας και του Εισαγωγικού αυτού Νόμου, ως και αι διατάξεις ετέρων Νόμων, δι’ ων καθιερούται ολική ή μερική απαλλαγή από των τελών χαρτοσήμου. Άρθρ.8.-1.Η ισχύς του παρόντος άρχεται από της πρώτης του επομένου της δημοσιεύσεως αυτού εις την Εφημερίδα της Κυβερνήσεως μηνός. 2.Επί εκκρεμών κατά την έναρξιν ισχύος του  παρόντος Νόμου αγωγών και δικών εν γένει, δια  μεν τας προ της ισχύος αυτού ενεργηθείσας  δικαστικάς πράξεις ουδέν έτερον τέλος οφείλεται,  δια δε τας μετά την έναρξιν της ισχύος αυτού  λαμβανούσας χώραν επιβάλλονται τα τέλη, ως και τα αντιγραφικά δικαιώματα τα προβλεπόμενα υπό των προ της δημοσιεύσεως του παρόντος ισχυουσών διατάξεων μέχρι της πρώτης διαδικαστικής πράξεως δι’ ην προβλέπεται η επιβολή τελών υπό των διατάξεων του παρόντος, από ταύτης δε συμπεριλαμβανομένης καταβάλλονται τα υπό των διατάξεων του παρόντος προβλεπόμενα τέλη και εφαρμόζονται αι δι’ αυτού καθιερούμεναι απαλλαγαί. 3.Πάσα αμφισβήτησις περί το ποσόν των καταβλητέων τελών επί υποθέσεων ή εγγράφων της πολιτικής διαδικασίας επιλύεται οριστικώς παρά του Προϊσταμένου του οικείου δικαστηρίου, ή του δικάζοντος δικαστού, δι’ επισημειώσεως επί του οικείου δικογράφου καταχωριζομένης ατελώς. 